香港語言學學會粵語拼音方案

（），原稱**粵語拼音方案**，簡稱**粵拼**（Jyutping）或者**LSHK粵拼**，係粵語嘅一種拉丁拼音方案；由香港語言學學會（LSHK）喺1993年12月制定，希望用一套簡單、合理、易學、易用嘅粵語語音轉寫方案，嚟統一社會各界對粵語拼寫嘅混亂情況。語言學會致力推廣粵拼，軟件商同埋網上亦都有基於呢個方案嘅輸入法。

## 各方應用
呢套方案目前得到香港教育、電腦中文資訊處理等多方面嘅支持。基於粵拼嘅拼音輸入法亦都發展得相當成熟。除咗香港，台灣同日本亦都有使用呢套方案嘅輸入系統出售，中國大陸都有民間人士據此製作嘅輸入方案。方案得到政府、商界、學界等廣泛認同。

* 香港特區政府嘅中文界面諮詢委員會自從1999年成立開始，就一直用呢套方案作為工作上唯一嘅粵音拼式。佢哋頒佈嘅文件，例如《電腦用漢字粵語拼音表》，都係用呢個方案。
* 《商務新詞典》2009版用呢套方案做粵音注音系統。
* Windows Vista 將「粵拼」預設為其中一種輸入法。
* 香港中文大學人文電算研究中心嘅《粵語審音配詞字庫》、《粵語音韻集成》及《黃錫淩粵音韻彙電子版》都係用呢套方案做預設嘅注音系統。
* 香港中文大學中國語言及文學系嘅《現代標準漢語與粵語對照資料庫》亦係以呢套方案做注音系統。
* 香港中文大學自學中心嘅粵語學習工作坊以佢嚟做注音系統。
* 香港大學中文學院漢語中心，係用呢套方案作為注音系統，教授粵語發音。
* 香港大學教育學院非華語學生中文學習支援計劃，亦用佢做注音系統教導非華語學生學習粵語。
* 「《粵典》計劃」亦都用佢做注音系統。
* 香港理工大學中文及雙語學系嘅網上漢字輸入系統，以呢套案為注音系統。
* 香港城市大學翻譯及語言學系設立「粵語拼音資源站」以推廣這方案。並推行這方案以糾正懶音。
* 香港教育學院（今香港教育大學）語言學及現代語言系嘅《香港二十世紀中期粵語語料庫》用此方案作為注音系統。
* 香港教育大學語言學及現代語言系嘅粵語自學平台，亦都採用粵拼。負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。
* 粵音朗讀測試採用呢個方案爲各篇香港中文同粵文篇章標註發音，畀應考者備試時參考。
*《欽州白話》採用按欽州白話音系增改過嘅粵拼作為注音系統。

## 字母表
粵拼嘅拼音字母由拉丁字母 a 至 z 組成，其中 q、r、v、x 唔會用。字調就以阿拉伯數字 1 至 6 標示。

### 聲母
總共19個，如下表所示：

### 韻母
#### 韻腹
總共9個，如下表所示：

#### 韻尾
總共8個，如下表所示： 

#### 韻母表
**韻腹**加**韻尾**組成粵拼嘅**[[韻母]]**，1993年原方案總共56個，2018年新增兩個，去到58個：

（方括號內為國際音標，所有例字都淨係取其韻母）
}||on 看||ong 康||-||ot 喝||ok 學
|- align="center"
! u 行
|u 夫||ui 灰||-|||-||un 歡||ung 風||-||ut 闊||uk 福
|- align="center"
! oe 行
|oe 靴||-||-||-||-||oeng 雙||-||oet  咄||oek 腳
|- align="center"
! eo 行
| -||eoi 需||-||-||eon 詢||-||-||eot摔||-
|- align="center"
!yu 行
|yu 書||-||-||-||yun 孫||-||-||yut 雪||-
|- align="center"
!鼻音韻
| -||-||-||m 唔||-||ng 吳||-||-||-
|}

*掉、舔、夾係口頭語音，唔存在喺傳統讀書音入面。
*韻母 a 同 oet 係 2018年新增嘅韻母。

### 鼻音獨立韻
總共兩個，有：m（唔）、ng（吳、五），係單獨存在嘅鼻音音節。除咗 h ，佢哋唔同其他輔音組成音節。

## 聲調
聲調以阿拉伯數字 1 至 6 標示喺每個音節嘅拼音後面，聲調嘅數字**唔使**用上標標示：

*實際上高陰入、低陰入、陽入聲調嘅音高，同陰平(1)、陰去(3)、陽去(6)係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性（即係實際音高）同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時可以淨係計實際音高，用1至6六個數字，入聲睇韻尾字母區分就得。

## 例子
### 日常詞彙

### 拼寫例子

## 優點
粵拼嘅優點係只用22個拉丁字母同埋6個阿拉伯數目字，所以方便輸入同印刷，亦會易學啲。

## 變化
Cantodict 等粵語詞典所用嘅粵拼同標準粵拼方案有少少唔同，包括：
#表示聲調嘅數字用上標表示，而標準粵拼方案唔用上標；
#用星號表示轉調，例如「」，「」，「」。

## 同其他粵語拼寫方案比較
### 同教院拼音嘅分別
大多數粵語音素，粵拼同教育學院拼音方案一致。例外嘅有：
*粵拼分別用 *eo* 同 *oe* 表示  同 ，而教院拼音就用 *oe* 同時表示呢兩個元音。
*粵拼用 *eoi* 表示  ，而教院拼音就用 *oey* 。
*粵拼用 *z* 表示 ，而教院拼音就用 *dz* 。
*粵拼用 *c* 表示 ，而教院拼音就用 *ts* 。
*粵拼用 *yu* 表示 ，而教院拼音就用 *y* 。
*粵拼有三個韻母：*eu* 、*em*  同埋 *ep* 。呢三個韻母係用嚟表示粵語口語之中一啲字嘅讀音，例如 *deu6*（掉）、*lem2*（舔）同埋 *gep6*（夾）。教院拼音本身冇呢三個韻母，不過可以類推出嚟，直接補上 *eu* 、*em* 同 *ep* 三個韻母。
*粵拼表示聲調嘅數字唔使上標，而教院拼音表示聲調嘅數字預設係上標。高陰入、低陰入、陽入聲三個聲調，粵拼用 1、3、6，教院拼音用 7、8、9。

### 同耶魯拼音嘅分別
大多數粵語音素，粵拼同耶魯粵語拼音用同一拉丁字母表示。例外嘅有：
*粵拼用 *eo* 同 *oe* 表示  同 ，而耶魯拼音就用 *eu* 同時表示呢兩個元音。
*粵拼用 *j* 表示 ，而耶魯拼音就用 *y*。
*粵拼用 *z* 表示 ，而耶魯拼音就用 *j* 。
*粵拼用 *c* 表示 ，而耶魯拼音就用 *ch* 。
*如果韻母 *yu* 前面冇聲母，粵拼要加聲母 *j* 喺 *yu* 之前，而耶魯拼音唔需要喺 *yu* 之前加聲母。
*粵拼有三個韻母：*eu* 、*em*  同埋 *ep* 。呢三個韻母係用嚟表示粵語口語之中一啲字嘅讀音，例如 *deu6*（掉）、*lem2*（舔）同埋 *gep6*（夾）。耶魯拼音冇呢三個韻母，而且冇辦法類推出嚟粵拼嘅eu，因為耶魯拼音嘅 *eu* 已經用咗嚟表示  同  呢兩個元音。
*粵拼用數字表示聲調，而耶魯拼音就用字母上嘅附加符號同埋 *h* 字母表示。
*粵拼新增咗韻母 a 同 oet 兩個韻母，耶魯未有單獨成韻嘅 a ，而且冇辦法標 oet 韻母，因為耶魯用 eu 表示 oe 同 eo ，但係 eut 已經用咗嚟標 eot 韻母。

## 睇埋
*廣東話拼音
*粵文拉丁化
*書法字國語

## 出面網頁
* 香港語言學學會 粵拼網站
* 粵語計算語言學基礎建設組 粵拼網站
*中文字元資料頁 粵語拼盤
* 香港理工大學 粵拼網上教室
* 香港城市大學 粵語拼音資源站
* 大型 crowd-sourcing 香港粵語（廣東話）辭典計劃《粵典》
* 粵拼發音指南
* MDBG free online Chinese-English dictionary（同時使用粵拼同埋耶魯粵語拼音）
* Mac OS X 用嘅粵拼輸入法（plug-in）
* 廣東話拼音輸入法（支持以「粵拼」等四種粵語拼音方案）
* 小狼毫輸入法引擎可以用粵拼輸入中文
* TypeDuck 粵拼輸入法

## 註